**ITÄ-SAVON 54. AVOIMET RUSKA-RASTIT**

suunnistetaan Sulkavalla Härkävuoren

maastossa sunnuntaina 19.10.2025 klo 11.00

Kilpailukeskuksena toimii Tiittalan kartano.

**SARJAT:**

H21A,H21C,H40,H50,H60,H65,H70,H75,H18,H16,H14,H12,H10RR. D21A,D21C,D40,D50,D60,D65,D70,D18,D16,D14,D12,D10RR ja H/D8RR saattaja.

Lisäksi perheen pienemmille on tutustumismahdollisuus suunnistukseen ja luontoliikuntaan rastirallin muodossa. Rastiralli on toiminnallinen ja suunnistuksellinen tehtävärata, joka on suunnattu alle 8-vuotiaille.

Henkilökohtaisen kilpailun lisäksi ratkaistaan kuntien välinen paremmuus Ruska-Rastien sääntöjen mukaan. Kuntien joukkuetta ei tarvitse nimetä etukäteen eikä osanottajamäärää ole rajoitettu. Kotikunnaksi hyväksytään myös aikaisempi kotikunta, jos asuu Itä-Savon levikkialueen ulkopuolella.

**Ilmoittautumiset:**

ma 13.10. klo 23.59 mennessä osoitteesta <https://su-41.sporttisaitti.com/>. Ilmoittautumisen yhteydessä tulee mainita nimi, sarja, kunta ja EMIT-kortin numero. Mikäli suunnistajalla ei ole EMIT-korttia, voi niitä vuokrata paikanpäältä. Kortin vuokra on 5 euroa. Jälki-ilmoittautumiset on tehtävä perjantaihin 17.10. klo 12.00 mennessä. Jälki-ilmoittautumismaksu on kaksinkertainen. Kilpailukartta on päivitetty syksyn 2025 aikana. Mittakaava on 1:7500 sarjoissa H/D65-H/D75 sekä H/D8-12, muissa sarjoissa 1:10000. Karttatulosteen koko on A4. Karttamaksu 10 euroa/kilpailija ja maksu on suoritettava kunnittain ennakkoon pankkitilille: Sulkavan Urheilijat -41, **FI3154370440003624**. Opastus: Tieltä 435, Kesämäen risteys, josta matkaa parkkipaikoille n. 2 km.

Kilpailukeskuksen osoite: Tiittalan kartano, Kirkkotie 140, 58700 SULKAVA

**Pysäköinti:**

Ensimmäisenä paikalle saapuvat autot ohjataan Tiittalan kartanon pihapiiriin, jonka jälkeen paikoitusalueena toimii Tiittalan kartanon leirintäalue. Leirintäalueelta kilpailukeskukseen on matkaa n. 1,1 km. Liikuntarajoitteisille varataan parkkipaikkoja kilpailukeskuksesta kilpailun seuraamisen mahdollistamiseksi.

**Kilpailunjohto:**

Kilpailunjohtaja Esa Repo, ratamestari Asko Toropainen ja kilpailun valvoja Jarmo Munck.

Tervetuloa! Sulkavan kunta ja Sulkavan Urheilijat -41